**Maria Grazia**

Bedda ca senza i tia nun pozzu stari
stringimi forti e dammi lu to cori.
E di quannu ti’ncuntrai, Maria Grazia gioia mia
sugnu cottu ‘nnammuratu, mi fai tanta simpatia
si cchiù bedda di lu suli, teni l’occhi comu u mari
si nun staiu vicinu a tt’ia, iu mi sentu sempri mali.
Ma tu mi piaci ca si bedda e dispittusa
ti vogghiu bbeni, si ‘na fimmina di casa
‘ssa vucca bedda troppu duci e appitittusa
quannu la vasu mi fa sciaviru di rosa.
Quannu sugnu ‘nsemi a ttia staiu sempri in allegria
se un picciottu ti talia nasci la me gilusia.
Si a cciù bedda di lu munnu e di tia mi ‘nnammurai
di ‘sa faccia accussi bedda ca nun ‘nnaiu vistu mai.
Ma tu mi piaci, Maria Grazia vita mia
ti vogghiu ‘bbeni mi fai tanta simpatia
‘ssa vucca bedda troppu duci e appitittusa
quannul la vasu mi fa sciaviru di rosa,
‘ssa vucca bedda troppu duci e appitittusa
quannul la vasu mi fa sciaviru di rosa.